ดันบอลเซ็นกิ หุ่นจิ๋วประจัญบาน

หุ่นจิ๋วประจัญบาน หรือ ดันบอลเซ็นกิ (lead=yes) ในชื่อในภาษาญี่ปุ่น เป็นวิดีโอเกมแนวแอ็กชันเล่นตามบทบาท สร้างโดยบริษัท เลเวลไฟฟ์ ถูกสร้างขึ้นมาสำหรับเครื่องเล่น เพลย์สเตชัน พอร์เทเบิล และได้ขยายเป็นเกมทางการ 6 เกม รวมถึงลงแพลตฟอร์มอื่นอย่าง นินเท็นโด 3DS เป็นผลงานสื่อผสมที่ถูกสร้างทั้ง อนิเมะ, พลาโมเดล, มังงะ, การ์ดเกม เข้ามาร่วมด้วย

**ประวัติ**
ดันบอลเซ็นกิได้ประกาศผลงานการผลิตเมื่อปี ค.ศ. 2008 จากงานอีเวนท์ "LEVEL 5 VISION 2008" ซึ่งเป็นหนึ่งในผลงานเกมใหม่ของเลเวลไฟฟ์ และเดิมมีกำหนดจะออกในปี ค.ศ. 2009 จนกระทั่งงาน LEVEL5 VISION 2009 ได้มีการประกาศแผนการต่าง ๆ ทั้งการวางจำหน่ายเกมภายในปี ค.ศ. 2010 และการวางจำหน่ายพลาโมเดลจากบันไดในช่วงเวลาเดียวกันกับการวางจำหน่ายเกม แต่ในงาน LEVEL5 VISION 2010 ก็ได้ประกาศว่าเป็นส่วนหนึ่งของโปรเจกต์สื่อผสม หรือ ครอสมีเดีย ทั้ง วิดีโอเกม แอนิเมชัน มังงะ โมเดลพลาสติก ถึงแม้ว่าตัวเกมจะวางจำหน่ายช้ากว่าที่วางแผนไว้ประมาณ 3 เดือน แต่พลาโมเดล, แอนิเมชันทางทีวี, มังงะ, การ์ดเกม ฯลฯ ได้มีการเผยแพร่และออกอากาศตั้งแต่เดือนมีนาคม ปี ค.ศ. 2011 レベルファイブ、PSP「ダンボール戦機」。東日本大震災の影響で発売を6月16日に変更 - GAME Watch โดยเป็นเรื่องราวของหุ่นยนต์พลาโมเดลขนาดเล็กที่เรียกว่า LBX (ย่อมาจาก Little Battler eXperience) ทำการต่อสู้บนไดโอรามาที่ทำจากกระดาษแข็ง

**ตัวละคร**

**ตัวละครในดันบอลเซ็นกิ**

**ตัวละครผู้เล่น**

**= สมาชิกกลุ่มแรก =**
ยามาโนะ บัน (山野バン)
คาวามุระ อามิ (川村アミ)
โอชิมะ คาซึยะ (青島カズヤ)

**= สมาชิกที่เข้ามาเสริม =**
โกดะ ฮันโซ (郷田ハンゾウ)
เซ็นโด ไดคิ (仙道ダイキ)
ไคโด จิน (海道ジン)
ไฮบาระ ยูยะ (灰原ユウヤ)

**ซีกเกอร์และผู้เกี่ยวข้อง**
ยามาโนะ จุนอิจิโร่ (山野淳一郎)
อุซากิ ทาคุยะ (宇崎拓也)
อุซากิ ยูสุเกะ (宇崎悠介)
ไซเซ็น โซสุเกะ (財前宗助)
อิชิโมริ รินะ (石森里奈)
ยางามิ เออิจิ (八神英二)
คิริชิมะ เฮย์จิ (霧島平治)
ไซบาระ เซย์จิ (西原誠司)
คิริโนะ ซาเอะ (霧野紗枝)
ยูคิ เค็นสุเกะ (結城研介)
ยาซาวะ ริโกะ (矢沢リコ)
ชิคาโนะ คินจิ (鹿野ギンジ)
คาเมะยามะ เท็ตสึโอะ (亀山テツオ)
มิคาเงะ มิกะ (三影ミカ)
ไดโกจิ ริว (大口寺リュウ)

**ผลงาน**

**ผลงานเกมหลัก**
ดันบอลเซ็นกิ (ダンボール戦機)
วางจำหน่ายเมื่อวันที่ 16 มิถุนายน ค.ศ. 2011 ถูกผลิตสำหรับเครื่อง PSP
ดันบอลเซ็นกิ บูสต์ (ダンボール戦機 ブースト)
วางจำหน่ายเมื่อวันที่ 23 พฤศจิกายน ค.ศ. 2011 ถูกผลิตสำหรับเครื่อง PSP เป็นการนำเกมภาคแรกมาเพิ่มเนื้อหาส่วนใหม่เข้ามาพร้อมลดราคาจากราคาปกติจากภาคแรก
ดันบอลเซ็นกิ บาคุบูสต์ (ダンボール戦機 爆ブースト)
วางจำหน่ายเมื่อวันที่ 5 กรกฎาคม ค.ศ. 2012 เป็นการนำเกมดันบอลเซ็นกิที่เคยลงพอร์ท PSP มาทำในรูปแบบนินเท็นโด 3DS ซึ่งเกมเวอร์ชันนี้ได้มีการปรับปรุงส่วนข้อมูลเซฟโดยสามารถทับข้อมูลเซฟเก่าจากตัวเกมได้ รวมไปถึงอัปเดตส่วนต่างๆ ทั้งชิ้นส่วนใหม่, หุ่น LBX ที่ถูกเพิ่มเติม, ระบบที่ถูกเพิ่มเติมใหม่, ตัวละครที่สามารถเล่นได้ถึง 10 คน, ระบบแรงกิ้งแบทเทิลเป็นต้น นอกจากนี้ได้เพิ่มฉาก เอพพิโซด 0 ที่ถูกใช้หลังจากเคลียร์เกมจบซึ่งมีเนื้อหาที่เชื่อมโยงของดันบอลเซ็นกิ ไปยัง ดันบอลเซ็นกิ W
ต่อมาเมื่อปี ค.ศ. 2015 ได้ถูกวางจำหน่ายในเวอร์ชันต่างประเทศโดยใช้ชื่อว่า ลิตเติ้ลแบทเลอร์เอ็กซ์พีเรียนซ์ (Little Battler eXperience) จัดจำหน่ายโดยนินเท็นโดสาขาอเมริกาและยุโรป วางจำหน่ายเมื่อวันที่ 21 สิงหาคม (อเมริกาเหนือ), 4 กันยายน (ยุโรป), 5 กันยายน (ออสเตรเลีย) ตามลำดับโซนภูมิภาค
ดันบอลเซ็นกิ W (ダンボール戦機W)
วางจำหน่ายเมื่อวันที่ 18 ตุลาคม ค.ศ. 2012 ถูกผลิตสำหรับเครื่อง PSP และ PS Vita เป็นผลงานเกมที่ 2 ของซีรีส์ ในระบบเกมมีระบบใหม่ที่ใช้คือสามารถเปลี่ยนสีชิ้นส่วนของหุ่น LBX รวมถึงสามารถขยับเคลื่อนที่ได้ในขณะที่ใช้อาวุธ ทั้งนี้ในเวอร์ชัน PSP และ PS Vita สามารถเล่นร่วมด้วยกันจากเกมเดียวกันได้
ดันบอลเซ็นกิ W ซูเปอร์คัสตอม (ダンボール戦機W 超カスタム)
วางจำหน่ายเมื่อวันที่ 27 มิถุนายน ค.ศ. 2013 เป็นการนำเกม ดันบอลเซ็นกิ W จากเครื่อง PSP และ PS Vita มาลงในเครื่อง นินเท็นโด 3DS ซึ่งในเวอร์ชันนี้มีจุดที่เพิ่มเติมคือเนื้อหาในช่วงมิเซลของเกมเวอร์ชันนี้เป็นเนื้อหาที่สมบูรณ์ตามเนื้อหาที่อนิเมะได้ออกอากาศจบลงไป และ ได้มีการอัปเดตข้อมูลหุ่น LBX บางส่วน รวมถึงได้เพิ่มหุ่น LBX ที่ปรากฏตัวใน ดันบอลเซ็นกิ วอร์ส เข้ามา
ดันบอลเซ็นกิ วอร์ส (ダンボール戦機ウォーズ)
วางจำหน่ายเมื่อวันที่ 31 ตุลาคม ค.ศ. 2013 เป็นผลงานเกมที่ 3 ของซีรีส์ และเป็นเกมแรกที่ถูกผลิตสำหรับเครื่องนินเท็นโด 3DS สำหรับซีรีส์หลัก

**สปินออฟ**
ดันบอลเซ็นกิ โมบายล์เกม (ダンボール戦機 モバイルゲーム) 
ดาต้าการ์ดดัส ดันบอลเซ็นกิ (データカードダス ダンボール戦機)

**โคโซมุซุเมะ / โซโคมุซุเมะ มิเซเรียมไครซิส**
โซโคมุซุเมะ (Sōkō Musume) เป็นผลงานที่นำ ดันบอลเซ็นกิ มาดัดแปลงใหม่ ผู้ผลิตและพัฒนาคือ EXNOA (ชื่อเก่าคือ DMM GAMES) เปิดตัวเมื่อช่วงปี ค.ศ. 2018 โดยทำเกมในรูปแบบเกมเว็บเบราว์เซอร์ และ สมาร์ทโฟน (แอนดรอยด์และ iOS) ซึ่งเวอร์ชันเว็บเบราว์เซอร์เปิดบริการเมื่อวันที่ 30 มกราคม ค.ศ. 2018 และเวอร์ชันสมาร์ทโฟนเปิดบริการเมื่อวันที่ 21 พฤษภาคม ค.ศ. 2020 เป็นเกมแนวแอ็กชันเล่นตามบทบาท (Simulation RPG) ในส่วนของตัวละครในเกมเป็นการนำตัวละครหญิงมาใส่ชุดเกราะพาวเวอร์สูทที่ลักษณะคล้ายกับ LBX ซึ่งถูกเรียกว่า LBCS (Little Battler Counter System) ทั้งนี้ได้ถูกทำสื่อผสมทั้งมังงะ ที่ตีพิมพ์ลงในนิตยาสาร โคโระโคโระอานิกิ, ของเล่น ประเภทพลาโมเดล จัดจำหน่ายโดย โคบุยะ โดยทั้งหมดเป็นสื่อผสมเช่นเดียวกับผลงานหลัก
ในเกมเวอร์ชันของเว็บเบราว์เซอร์ได้ปิดปรับปรุงระยะยาวตั้งแต่เดือนมิถุนายน ค.ศ. 2018 และได้ปิดบริการไป จนกระทั่งในเดือนสิงหาคมปีเดียวกันก็ได้ประกาศในเว็บไซต์ว่าได้รับการประกาศรีบูทเกี่ยวกับเกมนี้และมีการประกาศการทบทวนการพัฒนาและระบบตัวเกมที่พัฒนา หลังจากเลื่อนออกไปหลายครั้งก็ได้กลับมาภายใต้ชื่อใหม่ที่มีชื่อว่า โซโคมุซุเมะ มิเซเรียมไครซิส (Sōkō Musume Mizeremukuraishisu) โดยได้เปิดบริการทั้งเวอร์ชันเว็บเบราว์เซอร์และสมาร์ทโฟนเมื่อวันที่ 21 พฤษภาคม ค.ศ. 2020
เมื่อผลงานเปิดตัวไป เดิมทีเป็นผลงานเรื่องนี้จะเกี่ยวข้องดันบอลเซ็นกิโดยตั้งเส้นเรื่องให้เป็นโลกคู่ขนานของภาคหลัก แต่ทว่าเมื่อปี ค.ศ. 2019 ได้มีการปรับปรุงใหม่อีกครั้ง โดยให้มีการเชื่อมต่อกับ ดันบอลเซ็นกิ W จากภาคหลักและภาคโลกคู่ขนาน จากบทมิเซล นอกจากนี้พลังของศัตรูอย่าง มิเซเรม (มิเซล เรมเนนซ์) ก็มีการเปลี่ยนแปลงด้วย ดังนั้นจึงมีการคาดการณ์ล่วงหน้าว่าอาจจะมีตัวละครจากภาค W เข้ามาเพิ่มเติม
อย่างไรก็ตามได้ทำอนิเมะที่มีชื่อว่า โซโคมุซุเมะเซ็นกิ (Sōkō Musume Senki) โดยครั้งแรกที่เผยนั้นได้ถูกประกาศในงาน AnimeJapan 2019 โดย DMM Pictures ซึ่งเป็นส่วนหนึ่งของผลงานโปรเจกต์สื่อผสม ของ โซโคมุซุเมะ
อย่างไรก็ตามเกมนี้ได้ประกาศปิดบริการลงไปเมื่อวันที่ 6 กรกฎาคม ค.ศ. 2021 

**อนิเมะ**
ดันบอลเซ็นกิได้ถูกทำเป็นซีรีส์อนิเมะทางโทรทัศน์โดยใช้ชื่อว่า ดันบอลเซ็นกิ (Danbōru Senki) ออกอากาศทุกวันพุธเวลา 19:27 น. - 19:55 น. ทางช่อง ทีวีโตเกียว ในประเทศญี่ปุ่น ออกอากาศครั้งแรกเมื่อวันที่ 2 มีนาคม ค.ศ. 2011 ถึงวันที่ 11 มกราคม ค.ศ. 2012 มีจำนวนตอนทั้งหมด 44 ตอน และนอกจากนี้ได้มีซีรีส์ภาคต่อในชื่อว่า ดันบอลเซ็นกิ W (Danbōru Senki W) ออกอากาศครั้งแรกเมื่อวันที่ 18 มกราคม ค.ศ. 2012 ถึงวันที่ 20 มีนาคม ค.ศ. 2013 มีจำนวนตอนทั้งหมด 58 ตอน และต่อมาได้ทำซีรีส์ภาคที่ 3 ดันบอลเซ็นกิ วอร์ส (Danbōru Senki Wōzu) ออกอากาศครั้งแรกเมื่อวันที่ 3 เมษายน ค.ศ. 2013 เวลาเดียวกันกับการจำหน่ายเกมชุดลำดับที่ 3 และเป็นเรื่องสุดท้ายของซีรีส์อนิเมะ ออกอากาศจบในวันที่ 25 ธันวาคม ปีเดียวกัน มีจำนวนตอนทั้งหมด 37 ตอน ซีรีส์ทั้งหมดถูกผลิตโดย OLM ภายใต้การกำกับโดยนาโอฮิโตะ ทากาฮาชิ
ในปี ค.ศ. 2021 ได้ทำซีรีส์อนิเมะเรื่องใหม่ชื่อว่า โซโคมุซุเมะเซ็นกิ (lead=yes) ซึ่งเป็นผลงานส่วนหนึ่งของโปรเจกต์โซโคมุซุเมะ และเป็นผลงานในรอบ 10 ปีของซีรีส์นี้ ออกอากาศทางช่อง Tokyo MX ผลิตโดย studio A-CAT ออกอากาศครั้งแรกเมื่อวันที่ 7 มกราคม ค.ศ. 2021 ถึงวันที่ 25 มีนาคม ปีเดียวกัน มีจำนวนตอนทั้งหมด 12 ตอน

**ภาพยนตร์**
อินาสึมะอีเลฟเวน GO VS ดันบอลเซนกิ W (劇場版 イナズマイレブンGO vs ダンボール戦機W)

**อ้างอิง**

**แหล่งข้อมูลอื่น**
  ดันบอลเซ็นกิ เว็บไซต์ทางการ-  ดันบอลเซ็นกิ ที่ช่อง TV Tokyo- Danbōru Senki- Danbōru Senki W- Danboru Senki Wars- Sōkō Musume Senki
หมวดหมู่:อนิเมะที่ออกฉายในปี พ.ศ. 2554
หมวดหมู่:อนิเมะที่ออกฉายในปี พ.ศ. 2555
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2564
หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมสำหรับนินเท็นโด 3ดีเอส
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเพลย์สเตชัน วิตา
หมวดหมู่:วิดีโอเกมเล่นตามบทบาท
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:การ์ตูนญี่ปุ่นแนวโชเน็ง
หมวดหมู่:รายการโทรทัศน์ของโตเกียวเอ็มเอ็กซ์